CONFERÈNCIA INTERNACIONAL “Les Dones i les TIC a través del Cicle de Vida” Barcelona, 8-10 Novembre 2010
You are here: Home / Conferències / CONFERÈNCIA INTERNACIONAL “Les Dones i les TIC a través del Cicle de Vida” Barcelona, 8-10 Novembre 2010
11/08/2010 By Copolis GRC UB
La Conferència internacional “Les Dones i les TIC a través del Cicle de Vida“ que es durà a terme a Barcelona del 8 al 10 de Novembre des d’una perspectiva d’anàlisi comparativa internacional, ofereix l’oportunitat de tornar a examinar el conjunt de factors que influeixen en la participació de les dones en els estudis i les carreres professionals TIC. El cicle vital és el marc organitzatiu per a l’anàlisi de les successives sessions, que tracten de les diferents fases educatives i d’ocupació durant les quals les dones es vinculen (o es desvinculen) dels estudis i feines TIC. Això permetrà als participants examinar aquestes diverses qüestions i el seu possible efecte acumulatiu.
La conferència també ofereix als participants l’oportunitat de considerar les semblances i les diferències dels models de representació femenina entre diversos països, comparar les mesures adoptades per a fer front a aquests problemes i determinar què queda per fer. Es presentaran recerques de diversos països en diferents disciplines; el nostre objectiu és avançar en la comprensió comparativa del problema i en les seves possibles solucions.
A la sessió inaugural de la conferència hi participarà Inés Sánchez de Madariaga, la directora de la Unitat de Dones i Ciència del Ministeri de Ciència i Innovació d’Espanya. Els nostres ponents inclouen acadèmics importants de tot Europa i dels Estats Units, com ara Joanne Cohoon, Lisa Servon o Manuel Castells.
Organitzen la conferència Cecilia Castaño, Rachel Palmén i Juliet Webster, del Programa Gènere i TIC del Internet Interdisciplinary Institute (IN3), Universitat Oberta de Catalunya (UOC), Barcelona. Les sessions de la conferència seran en anglès.
La conferència és de lliure accés i gratuïta, però cal que abans us inscriviu aquí.
Per a preguntes i informació sobre viatges i allotjament, si us plau, contacteu amb Laia Guamis (lguamis@uoc.edu).
Per a preguntes i informació sobre el programa, si us plau, contacteu amb Cecilia Castaño, Rachel Palmén, o Juliet Webster en women_ict_lifecycle@uoc.edu.
També ens podeu trobar a Twitter: http://twitter.com/WomICTLifecycle.
Filed Under: Conferències, Copolis, Destacats, Esdeveniments Tagged With: Dones, Gènere, TIC